Oficialusis leidinys L 398 , 30/12/1989 p. 0029 - 0030

specialusis leidimas suomių kalba: skyrius 13 tomas 19 p. 0127

specialusis leidimas švedų kalba: skyrius 13 tomas 19 p. 0127



Tarybos direktyva 1989 m. gruodžio 21 d. iš dalies keičianti Direktyvą 86/298/EEB dėl konstrukcijų, apsaugančių nuo apvirtimo, pritvirtinamų prie siauros tarpvėžės ratinių žemės ūkio ir miškų ūkio traktorių galinės dalies (89/682/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100a straipsnį, atsižvelgdama į Komisijos pasiūlymą [1], bendradarbiaudama su Europos Parlamentu [2], atsižvelgdama į Ekonomikos ir socialinių reikalų komiteto nuomonę [3], kadangi reikia patvirtinti priemones, skirtas laipsniškam vidaus rinkos sukūrimui per laikotarpį iki 1992 m. gruodžio 31 d.; kadangi vidaus rinka – tai erdvė be vidaus sienų, kurioje garantuojamas laisvas prekių, asmenų, paslaugų ir kapitalo judėjimas; kadangi Direktyvos 86/298/EEB [4] 13 straipsnyje nurodyta, kad ji turi būti papildyta nuostatomis, kuriomis dinaminio bandymo procedūra išplečiama papildomais smūgio bandymais; kadangi papildomas bandymas jau numatytas statinio bandymo procedūros atveju, būtina numatyti papildomą bandymą, kuris tiksliau atkartotų traktoriaus apsivertimo situaciją, ir dinaminio bandymo procedūrai, kad tos dvi bandymų procedūros galėtų būti laikomos lygiavertėmis ir būtų panaikintas dabartinis disbalansas tarp jų; kadangi vien tik teoriniai parametrai ir skaičiavimai, kuriais iš pradžių buvo paremtas papildomas dinaminis smūgio bandymas, buvo patikrinti praktiniais eksperimentais, kurie įrodė jų patikimumą; kadangi taip pat būtina iš dalies pakeisti Direktyvos 86/298/EEB taikymo sritį, paaiškinant 1 straipsnio antros įtraukos tekstą dėl padangų, sumontuotų ant priekinės ir galinės ašių, ir taip panaikinant bet kokią skirtingo interpretavimo galimybę, PRIĖMĖ ŠIĄ DIREKTYVĄ: 1 straipsnis Direktyva 86/298/EEB iš dalies keičiama taip: 1) 1 straipsnio antra įtrauka pakeičiama taip: "– ašių, ant kurių sumontuotos plačiausios padangos, nereguliuojamos arba reguliuojamos tarpvėžės plotis yra mažesnis kaip 1150 mm; kadangi ašis, ant kurios sumontuotos plačiausios padangos, laikoma nustatyta didžiausiu 1150 mm tarpvėžės pločiu, kitą ašį turi būti įmanoma nustatyti taip, kad siauriausių padangų išorinis kraštas neišsikištų už ašies su plačiausiomis padangomis padangų išorinio krašto. Kai ant abiejų ašių sumontuoti to paties dydžio ratai ir padangos, abiejų ašių nereguliuojamos arba reguliuojamos tarpvėžės plotis turi būti mažesnis kaip 1150 mm;"; 2) II priedo 3.1.1 punktas pakeičiamas taip: "3.1.1. Atlikus vieną iš dinaminio bandymo sudedamųjų bandymų saugos konstrukcijoje neatsiranda III A priedo 3.1 poskyryje aprašytų trūkių ar plyšių. Jeigu atliekant dinaminį bandymą saugos konstrukcijoje atsiranda nepriimtinų trūkių ar plyšių, iš karto po bandymo, kurio metu atsirado trūkiai ir plyšiai, turi būti atliktas III A priedo 1.6 poskyryje nustatytas papildomas smūgio ar gniuždymo bandymas."; 3) III A priedo 1.6 punktas pakeičiamas taip: "1.6. Papildomi bandymai 1.6.1. Jeigu smūgio bandymo metu atsiranda trūkių ir plyšių, kurių nepaisyti negalima, po bandymo, kurio metu atsirado trūkių ir plyšių, nedelsiant turi būti atliktas kitas panašus gniuždymo bandymas, tačiau kritimo aukštis turi būti: H′ = × 12 + 4a1 + 2a čia "a"; – liekamosios deformacijos ir tampriosios deformacijos, išmatuotų smūgio taške, santykis (a = Dl/Dt). Papildoma liekamoji deformacija dėl antro smūgio neturi viršyti 30 % pirmo smūgio sukeltos liekamosios deformacijos. Tam, kad būtų galima atlikti papildomą bandymą, būtina matuoti tampriąją deformaciją visų smūgio bandymų metu. 1.6.2. Jeigu gniuždymo bandymo metu atsiranda trūkių ir plyšių, kurių nepaisyti negalima, po bandymo, kurio metu atsirado trūkių ir plyšių, nedelsiant turi būti atliktas kitas panašus gniuždymo bandymas, tačiau jo metu naudojama 1,2 Fv jėga."; 4) VI priede įrašomas toks naujas punktas: "7.3. Bet kokio papildomo dinaminio bandymo pavadinimas ir rezultatai." 2 straipsnis Valstybės narės priima įstatymus ir kitus teisės aktus, kurie, įsigalioję ne vėliau kaip per 12 mėnesių nuo 1990 m. sausio 3 d., įgyvendina šią direktyvą. Jos nedelsdamos apie tai praneša Komisijai. 3 straipsnis Ši direktyva skirta valstybėms narėms. Priimta Briuselyje, 1989 m. gruodžio 21 d. Tarybos vardu Pirmininkė E. Cresson [1] OL C 311, 1988 12 6, p. 9. [2] OL C 120, 1989 5 16, p. 70 irOL C 256, 1989 10 9, p. 77. [3] OL C 102, 1989 4 24, p. 5. [4] OL L 186, 1986 7 8, p. 26. --------------------------------------------------